Med formannskapslovene av 1837 ble Nes en del av Ørland formannskapsdistrikt (kommune), slik det allerede var en del av samme prestegjeld. I 1852 ble Bjugn prestegjeld opprettet, og i 1853 ble Bjugn utskilt som egen kommune, og Nes som en del av denne. I 1899 ble Nes og Stjørna utskilt fra Bjugn som egne kommuner. I 1964 ble Nes, Jøssund og den nordlige delen av Stjørna slått sammen med Bjugn kommune under navnet Bjugn. I 2020 ble Ørland og Bjugn slått sammen, slik at Nes igjen er en del av Ørland kommune. mini|Olav Wigdahl var ordfører i 18 år. Den lengstsittende ordføreren var lærer Olav Wigdahl, som var ordfører i 18 år. Brukseieren på øya Tarva, Johan Andreas Johansen, var ikke bare kommunens første ordfører, men var også vararepresentant til Stortinget i seks av de sju treårsperiodene mellom 1883 og 1903. Både Johan Andreas Johansen og Nicolai Vahl døde mens de satt i ordførervervet.